**Referat frå styremøte i Vestnes Sogelag**

Dato: Torsdag 17. september 2020 kl. 18.00 til kl. 19.45. Møtestad: Heime hos Bjørn. Desse møtte: Bjørn, Martinus, Morten, Sigmund, Eli og Mary.

**Saker som blei diskuterte:**

Aktivitetar, rest 2020

Desse aktivitetane til Sogelaget har vore avlyst på grunn av koronaen:

Familiedagen på Tresfjord Museum i haust.

Dagstur.

Tur til Malmefjorden for å sjå på Tiendestabburet frå Vestnes prestegard.

Vandretur på Nerås/Øverås for å sjå på gamle krigsminne. Det var forslag om å ta turen til våren.

Bokslepp, Per Bjørn, «søknad»

Boksleppet kjem mot slutten av november, mest sannsynleg tidlegare enn i fjor (25. november 2019). Dette vert avklara når alle detaljane rundt ferdigstillinga av boka ligg føre. Aktuell stad for boksleppet i år kan vere Myra, der det er betre plass enn på det noverande biblioteket.

Bjørn orienterte om tilbod frå Per Bjørn (skriv datert 14. september 2020) om pakking og distribusjon av sogelagsbøkene for 2020. Alle var enige om å ta mot tilbodet, og at avtalen vert vidareført.

Pakkedugnad og distribusjon

Styret tek sjølv ansvar for å gjere avtalar snarast med sponsorar til årets sogelagsbok, og styret skaffar også mannskap til pakking og distribusjon av bøkene innan kommunen.

Utgjeving av boka «Barnegjeting i Norge» av Bernt Gjelsten og Øystein Husebø Nilsen, sak for Vestnes Sogelag?

Boka er Bernt Gjelsten og Øystein Husebø Nilsen si bok. Vestnes Sogelag går ikkje aktivt inn for å presentere denne. Boka er til salgs i bokhandel. Og boka kan presenterast på Romsdalsmuseet sitt bokslepp. Sogelaget kan legge inn ei lenke til boka på laget si heimeside.

Vipps, skal vi ha det?

Bjørn orienterte om betalingsordninga Vipps. Denne ordninga er praktisk når folk skal betale på ein rask måte. Ei betalingsordning med betalingsterminal kostar relativt mykje.

Vedtak: Styret i Sogelaget var enige i å innføre betalingsordninga Vipps. Bjørn orienterar Hallgeir om at han gå vidare med å innføre Vipps.

Bruken av vår heimeside

Heimesida er redigert av Tore Louis Williksen, og Bjørn har sendt inn aktuelt sogelagsstoff til han. Morten sa seg villig til å ta på seg å hjelpe Bjørn med stoff til heimesida.

Oppdatering av heimesida. Det manglar oppdateringar under «Publiseringar» frå og med 2018. Dette gjeld Forfattarregister 1 og 2, dessutan Forfattarregister (alfabetisk) for dei same åra.

Det blei også spurt om det var muleg å sjå kor mange som hadde vore innom heimesida til Sogelaget.

Eventuelt:

Årsskriftet 2020

Martinus gav ei orientering om Årsskriftet 2020. Boka blir på om lag 232 sider, stofftilgangen har vore svært bra, slik at ein del stoff må ligge over til neste år. Produksjonen av boka er i rute, og den ser ut til å kome ut litt tidlegare enn i fjor.

Vågstranda

Vågstranda har ei lite og aktivt sogelag. Bjørn tar kontakt med sogelagsformannen der, Arvid Håkon Moe for å diskutere samarbeid.

Fotogruppa

Sigmund orienterte. Det har ikkje vore aktivitet i sommar og fram til no, men aktiviteten vil ta seg opp igjen til vinteren. Fotoarbeidet til Lars Pedersen står no for tur til å bli bearbeidd, men her er det mykje krevjande plastfilm som er av dårlegare kvalitet enn dei tidlegare glasplatene. Det ligg endå ikkje føre nokon skriftleg avtale med Fylkesfotoarkivet om bruken av bileta som sogelaget har gjort det grunnleggjande arbeidet med. Fotogruppa treng og ein kontaktperson etter at Vebjørn sa frå seg vervet.

Lid, 21.september 2020

Mary Ellingseter Skram

Sekr.